stanford-oval/wikipedia huggingface dataset:
What's Love Got to Do with It
הצלחה

האלבום הגיע למעמד פלטינה בארצות הברית עם מכירות של מיליון עותקים במדינה. גם בבריטניה, שווייץ וניו זילנד האלבום הגיע למעמד זהב בעוד באוסטריה, קנדה, צרפת, ספרד וגרמניה הוא הגיע למעמד זהב. בנוסף לגרסה הרגילה של האלבום יצאה לאלבום גם גרסה אמריקאית ובה נכללו 12 שירים במקום 14.
רשימת רצועות

| What's Love Got to Do with It> מס' | What's Love Got to Do with It> שם | What's Love Got to Do with It> משך | What's Love Got to Do with It>  | What's Love Got to Do with It>  | What's Love Got to Do with It>  | What's Love Got to Do with It>  | What's Love Got to Do with It>  | What's Love Got to Do with It>  | What's Love Got to Do with It>  |
| --- | --- | --- | --- | --- | --- | --- | --- | --- | --- |
| 1. | I Don't Wanna Fight  | 6:09 |  |  |  |  |  |  |  |
| 2. | Rock Me Baby  | 3:59 |  |  |  |  |  |  |  |
| 3. | Disco Inferno  | 4:05 |  |  |  |  |  |  |  |
| 4. | Why Must We Wait Until Tonight  | 5:55 |  |  |  |  |  |  |  |
| 5. | Nutbush City Limits  | 3:19 |  |  |  |  |  |  |  |
| 6. | (Darlin') You Know I Love You  | 4:29 |  |  |  |  |  |  |  |
| 7. | Proud Mary  | 5:27 |  |  |  |  |  |  |  |
| 8. | A Fool In Love  | 2:56 |  |  |  |  |  |  |  |
| 9. | It's Gonna Work Out Fine  | 2:50 |  |  |  |  |  |  |  |
| 10. | Stay Awhile  | 4:52 |  |  |  |  |  |  |  |
| 11. | I Might Have Been Queen (Soul Survivor)  | 4:21 |  |  |  |  |  |  |  |
| 12. | What's Love Got To Do With It  | 3:46 |  |  |  |  |  |  |  |
| משך כולל: | משך כולל: | 52:08 |  |  |  |  |  |  |  |
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 6 |
|  אוסטרליה | מצעד האלבומים האוסטרלי | 30 |
|  אירופה | מצעד האלבומים האירופאי | 4 |
|  איטליה | מצעד האלבומים האיטלקי | 9 |
|  ארצות הברית | בילבורד 200 | 17 |
|  ארצות הברית | מצעד אלבומי ה-R&B/היפ-הופ | 8 |
|  גרמניה | GfK – טופ 100 | 8 |
|  הולנד | מצעד 100 האלבומים ההולנדיים | 12 |
|  הונגריה | Mahasz | 12 |
|  הממלכה המאוחדת | מצעד האלבומים הבריטי | 1 |
|  נורווגיה | VG-lista | 6 |
|  ניו זילנד | המצעד הניו זילנדי הרשמי | 6 |
|  ספרד | PROMUSICAE | 17 |
|  פינלנד | המצעדים הפיניים הרשמיים | 14 |
|  צרפת | SNEP | 21 |
|  קנדה | מצעד האלבומים הקנדי | 5 |
|  שוודיה | סוורייטופליסטן | 22 |
|  שווייץ | המצעד השווייצרי | 5 |
הערות שוליים

1 2 3  Tina Turner - What's Love Got To Do With It, Discogs (באנגלית)
| --- | --- |
בקרת זהויות :  MusicBrainz release group: ce00b81d-e718-3f0d-bb06-0a8f380d6181
What's Twice?

What's Twice? (מסוגנן כ-WHAT'S TWICE?) הוא המיני-אלבום החמישי של להקת הבנות הדרום-קוריאנית טווייס. הוא יצא לאור באופן בלעדי ביפן ב-24 בפברואר 2017 על ידי וורנר מיוזיק יפן וכולל ארבעה שירים קוריאנים שנלקחו משלושת המיני-אלבומים הראשונים שלה: The Story Begins,‏ Page Two ו-Twicecoaster: Lane 1.
What's Twice? יצא לאור ב-24 בפברואר 2017 בתור אמצעי הקידום של Twice, לסינגל הראשון שהוציאה ביפן ביוני 2017. אלבום האולפן היפני הראשון שלה, #Twice, יצא לאור ב-28 ביוני 2017, והוא אוסף של גרסאות יפניות לסינגלים הקוריאניים הקודמים שלה. #Twice הופיע לראשונה במקום השני במצעד האלבומים של Oricon וקיבל את תואר הפלטינה על ידי איגוד תעשיית ההקלטות היפני (RIAJ) בעקבות מכירות של למעלה מ-250,000 עותקים פיזיים במדינה.
רשימת רצועות

| #Twice> מס' | #Twice> שם | #Twice> משך | #Twice>  | #Twice>  | #Twice>  | #Twice>  | #Twice>  | #Twice>  | #Twice>  |
| --- | --- | --- | --- | --- | --- | --- | --- | --- | --- |
| 1. | Like Ooh-Ahh  | 3:35 |  |  |  |  |  |  |  |
| 2. | Cheer Up  | 3:28 |  |  |  |  |  |  |  |
| 3. | Touchdown  | 3:22 |  |  |  |  |  |  |  |
| 4. | TT  | 3:32 |  |  |  |  |  |  |  |
| משך כולל: | משך כולל: | 14:00 |  |  |  |  |  |  |  |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  יפן | אוריקון | – |
|  יפן | מצעד האלבומים היפני של בילבורד | 16 |
הערות שוליים

↑  Apple Music 内のTWICE「WHAT'S TWICE? - EP」, web.archive.org, ‏2017-02-27
↑  Yonhap News Agency, Yonhap News Agency (באנגלית)
↑  2017年6月28日にデビューにしてベストアルバム「#TWICE」リリースで日本上陸!！, TWICE OFFICIAL SITE (ביפנית)
↑  オリコン週間 CDアルバムランキング 2017年06月26日～2017年07月02日 | ORICON NEWS, web.archive.org, ‏2017-07-05
| --- | --- |
בקרת זהויות :  MusicBrainz release group: 5c49d31e-c07c-43b5-8f7f-e09f1d33bc13
אדיפוס רקס (אופרה)

אדיפוס רקס (בלטינית: Oedipus rex) היא אופרה-אורטוריה מאת איגור סטרווינסקי, הכתובה לתזמורת, קריין, סולנים ומקהלת גברים. הלברית, המבוססת על אדיפוס המלך של סופוקלס, נכתבה על ידי ז'אן קוקטו בצרפתית ותורגמה על ידי האב ז'אן דניאלו ללטינית; הקריינות, מכל מקום, מבוצעת בשפת הקהל.
"אדיפוס רקס" נכתבה לקראת ראשיות התקופה הנאו-קלאסית של סטרווינסקי, ונחשבת לאחת היצירות המעולות ביותר מתקופה זו של המלחין. הוא שקל לכתוב את היצירה ביוונית עתיקה, אבל בסופו של דבר בחר בלטינית: במילותיו הוא "מדיום שלא מת אלא התאבן."
תולדות ביצוע

"אדיפוס רקס" מבוצעת לעיתים באולם קונצרטים כאורטוריה, בדומה לביצוע המקורי שלה בתיאטרון שרה ברנרד בפריז ב-30 במאי 1927 והבכורה האמריקאית שנה לאחר מכן, בביצוע התזמורת הסימפונית של בוסטון וקבוצת הגברים לשירת א'קאפלה (Glee club) של הרווארד.
היצירה הוצגה גם על במה כאופרה, לראשונה באופרה של וינה ב-23 בפברואר 1928. לאחר מכן העלתה אותה שלוש פעמים האופרה של סנטה פה ב-1960, 1961 ו-1962 בהשתתפות המלחין. בפברואר 1962 עלתה האופרה בוושינגטון הבירה, בביצוע אגודת האופרה של וושינגטון (כיום האופרה הלאומית של וושינגטון), בניצוח המלחין.
בשנת 1960 עלתה הפקה של קולין גרהאם בתיאטרון סדלר'ס ולס בלונדון, בבימוי מישל סן-דני ובניצוח קולין דייוויס עם תפאורה של אבד'אלקאדר פאראח. בתפקיד אדיפוס שר הטנור האוסטרלי רונלד דואד, עם השחקן מייקל הורדרן כקריין. אף כי הקריינות הייתה באנגלית, הלהקה נטשה את נוהל השירה הרגיל שלה באנגלית והשירה הייתה בלטינית המקורית. באותו ערב הוצגה גם האופרה טירת כחול הזקן של בארטוק.
הפקה בניהול ג'ולי טיימור, בכיכובם של פיליפ לנגרידג', ג'סי נורמן, מין טאנאקה וברין טרפל עלתה בפסטיבל סאיטו קינן מאצומוטו ביפן בשנת 1992 וטיימור צילמה אותה לטלוויזיה. עוד גרסה מצולמת שרדה מ-1973, בניצוח ליאונרד ברנשטיין במהלך ההרצאה השישית והאחרונה שלו לקתדרת צ'ארלס אליוט נורטון באוניברסיטת הרווארד.
אינסטרומנטציה

3 חלילים (השלישי עובר לפיקולו)
2 אבובים,
קרן אנגלית
3 קלרינטים בסי במול ובלה (הקלרינט השלישי עובר לקלרינט במי במול)
2 בסונים,
קונטרה-בסון
4 קרנות בפה,
4 חצוצרות בדו,
3 טרומבונים,
טובה
טימפני
טמבורין
תוף מיתר (snare drum)
מצלתיים
פסנתר
נבל
כלי מיתר
תקציר העלילה > מערכה I

הקריין מברך את הקהל, מסביר את טיב הדרמה שהוא עומד לראות, ומציג את התמונה: תבאי העתיקה סובלת ממגפה, ותושבי העיר מקוננים ברמה. אדיפוס, מלך תבאי ומי שהביס את הספינקס כשפתר את חידתה, מבטיח להציל את העיר. קראון, גיסו של אדיפוס, חוזר מן האורקל בדלפי ומדקלם את מילות האלים: תבאי נותנת מקלט לרוצחו של לאיוס, המלך הקודם. הרוצח הוא שהמיט את המגפה על העיר. אדיפוס מבטיח לגלות את הרוצח ולגרש אותו. הוא חוקר את תרסיאס, הידעוני, שמסרב תחילה לדבר. זועם על שתיקתו, מאשים אותו אדיפוס בכך שהוא-הוא הרוצח. לנוכח ההאשמה, פותח תרסיאס לבסוף בדברים ופוסק, שרוצח המלך הוא מלך. נבעת, מאשים אדיפוס את תרסיאס בעשיית יד אחת עם קראון, הנושא עיניו, כך הוא סבור, אל הכתר. תרועה מן המקהלה מבשרת את הופעת יוקסטה.
תקציר העלילה > מערכה II

יוקסטה מרגיעה את הנצים את ומסבירה לכל הנוכחים, שהאורקלים משקרים תמיד. אורקל ניבא שלאיוס ימות ביד בנו, כשלמעשה רצחו אותו שודדים בצומת שלוש דרכים. ידיעה זו מפחידה את אדיפוס עוד יותר: הוא נזכר בזקן שהרג בצומת דרכים לפני בואו לתבאי. שליח מגיע: מלך קורינת פוליבוס, שאדיפוס חושב שהוא אביו, הלך לעולמו. אלא שעכשיו מתגלה, שפוליבוס היה רק אביו המאמץ של אדיפוס, שהיה למעשה אסופי. רועה ישיש מגיע: הוא זה שמצא את הילד אדיפוס בהרים. יוקסטה, שהאמת מתחוורת לה, נמלטת. לבסוף, השליח והרועה חושפים את האמת כפי שהיא: אדיפוס הוא בנם של לאיוס ויוקסטה, קוטל אביו, בעלה של אמו. אחוז פלצות, עוזב אדיפוס את המקום. השליח מודיע על מות יוקסטה: היא תלתה את עצמה בלשכתה. אדיפוס פורץ לחדרה ומנקר את עיניו בסיכה. הוא עוזב את תבאי לבלי שוב לקולות המקהלה, השופכת תחילה את חמתה ואחר אבלה על אובדן המלך האהוב.
ראו גם

אדיפוס המלך
הערות שוליים

↑  "Concert Programmes: Diana Gordon Collection: Sadler's Wells Theatre (1953–67)" on the UK's Arts and Humanities Research Council website and available at  the British Library. תוכניות קונצרטים, אוסף דיאנה גורדון: תיאטרון סדלר'ס ולס (1967-1953) באתר המועצה הבריטית לחקר האמנויות ומדעי הרוח, מוצג בספרייה הבריטית.
| --- | --- |
בקרת זהויות :  NLI: 987007583416705171  BnF: cb13919968m (data)  GND: 300158041  LCCN: n82105334  MusicBrainz work: 557a8887-1466-4c0c-95fb-0c7f5217779a  VIAF: 182260321   WorldCat (עם VIAF): 182260321
אדרבעל

אדרבעל (ביוונית: Ἀτράβας, בלטינית: Adherbal) הוא שמם של שני מצביאים קרתגיים שנלחמו נגד רומא, הראשון במלחמה הפונית הראשונה (264–241 לפנה"ס) והשני במלחמה הפונית השנייה (218–201 לפנה"ס).
מפקד הצבא הקרתגי בדרפאנה שבסיקיליה. הוא נזכר לראשונה באירועי שנת 249 לפנה"ס, בתחילת הקונסולאט של פובליוס קלאודיוס פולכר ולוקיוס יוניוס פולוס. בעקבות כישלון המצור על ליליבאיום, החליט פולכר להפסיק את הפעולות להבקעת חומות העיר, והפנה את מאמציו לכיבושה של דרפאנה. הוא יצא בראש 120 אוניות מלחמה, אך הוכה מכה ניצחת על ידי הצי הקרתגי בפיקוד אדרבעל. קרב דרפאנה היה הניצחון הימי הגדול היחיד של הקרתגים משך המלחמה כולה. פוליביוס מספר, כי "בעקבות תוצאות אלה של הקרב עלתה קרנו של אדרבעל בעיני אנשי קרתאגו, כי הצליח, לדעתם, כיחיד בתושייתו ובהעזתו." לאחר הניצחון שיגר אדרבעל צי בפיקוד קרתאלו, כדי להשמיד את שייטת האוניות הרומית שנותרה על משמרתה בליליבאיום.
מפקד צי קרתגי, שהובס בשנת 206 לפנה"ס בהתנגשות ימית במימי מצר גיברלטר על ידי גאיוס לאיליוס (Gaius Laelius).
הערות שוליים

↑  פוליביוס, ספר ראשון 52 (בתרגום ב' שימרון).
↑  Polybius, 1.49-52; Diodorus, 24.1.
↑  Livius, 28.30-31.
אדם האנגה

| --- | --- |

 לידה:  12 באפריל 1989 (בן 35) בודפשט שבהונגריה
 עמדה:  סווינגמן
 גובה:  2.01 מטרים
 מספר:  8
 דראפט:  בחירה מס' 59, 2011 סן אנטוניו ספרס
 קבוצות כשחקן
 2006–2011 2011–2013 2013–2017 2014–2015 2017–2021 2021–:  אלבה פהרוואר באסקט מנרסה סאסקי בסקוניה ←אבלינו ברצלונה ריאל מדריד
 הישגים כשחקן
 2 בחירות ל-MVP של משחק האולסטאר של ליגת העל ההונגרית בכדורסל (2010, 2011) בחירה לחמישייה השנייה של העונה בליגת העל הספרדית (2016) שחקן ההגנה של היורוליג (2017) בחירה לחמישיית העונה בליגת העל הספרדית (2017)
אדם האנגה (בהונגרית: Ádám Hanga; נולד ב-12 באפריל 1989 בבודפשט, הונגריה) הוא כדורסלן הונגרי שמוצאו מגינאה המשוונית, המשחק בעמדת הסווינגמן בקבוצת חובנטוד בדאלונה מליגת העל הספרדית והיורוליג ובנבחרת הונגריה.
קריירה > קריירת מועדונים

האנגה החל לשחק באופן מקצועני בהיותו בן 17, בקבוצת אלבה פהרוואר מארץ הולדתו, ושיחק שם מ-2006 עד 2011. עונת 2010/2011 היוותה עונת פריצה עבורו, כשממוצעיו למשחק עומדים על 17.7 נקודות, 4.3 ריבאונדים, 3.3 אסיסטים ו-2.9 חטיפות למשחק על פני 32.6 דקות בממוצע. הישגיו עם הקבוצה כללו זכיות בפרס ה-MVP של משחק האולסטאר של הליגה, וזכייה בליגת ה-CEBL (‏Central European Basketball League, בעברית: ליגת הכדורסל המרכז אירופאית), הכוללת קבוצות מאוסטריה, צ'כיה, רומניה, סלובקיה והונגריה. בשנה שבה סיים את תקופתו בהונגריה העמיד עצמו לבחירה בדראפט ה-NBA, ונבחר על ידי סן אנטוניו ספרס בבחירה מספר 59, אחת לפני האחרונה בבחירות הדראפט. האנגה מעולם לא שיחק ב-NBA. בקיץ 2011 עבר האנגה לקבוצת באסקט מנרסה מליגת העל הספרדית.
אחרי שתי עונות במנרסה עבר האנגה למועדון הספרדי המוביל קאחה לבורל ויטוריה, בו חתם על חוזה לארבע עונות. בעונתו הראשונה אכזב יחסית, כשקלע רק 5.8 נקודות למשחק ב-16.9 דקות בממוצע. בעונתו השנייה בקבוצה הועבר בהשאלה לאבלינו מהסרייה א'. באיטליה ניצב האנגה במקום השני בחטיפות למשחק בממוצע באותה עונה, עם 1.9 כאלו. נוסף על כך העמיד ממוצעים של 10.6 נקודות, 4.3 ריבאונדים ו-2.7 אסיסטים. לקראת סיום העונה בליגה הספרדית חזר לוויטוריה, אחרי שסיים את העונה באיטליה עם אבלינו. בעונה הבאה תפס האנגה תפקיד משמעותי ברוטציה בקבוצה, ששינתה את שמה ל"לבורל קוצ'ה ויטוריה", כששיחק 33 דקות בממוצע בעונה הסדירה בליגה. עונה זו סימנה את עלייתו של האנגה לרמת משחק גבוהה ביורוליג, והוא נכלל בחמישייה השנייה של העונה בליגה הספרדית. באוגוסט 2016 פורסם כי האנגה יעבור לברצלונה תמורת שני כדורגלנים שיעברו לוויטוריה, בעסקה תקדימית בתולדות הספורט המקצועני, אך עסקה זו לא יצאה אל הפועל – בין היתר עקב התנגדות של איגודי הספורט.
בעונת 2016/2017 זכה בפרס שחקן ההגנה של היורוליג, ונבחר לחמישיית העונה בליגה הספרדית. בסיום העונה, לאחר משא ומתן ממושך בין ברצלונה לבסקוניה שכלל גם הארכת חוזה של האנגה בסאסקי בסקוניה – בה שימש כקפטן הקבוצה – עד עונת 2019/20, עבר האנגה לברצלונה.
בתאריך ה-23 ביולי 2021 עבר האנגה לריאל מדריד כשחתם על חוזה לשתי עונות .
קריירה > קריירה בינלאומית

האנגה משתתף במשחקי נבחרת הונגריה בכדורסל. במוקדמות יורובאסקט 2017 הוביל את נבחרתו להעפלה ראשונה לטורניר מאז 1999. במוקדמות העמיד האנגה ממוצעים של 20.3 נקודות, 7 ריבאונדים ו-4 אסיסטים למשחק.
הערות שוליים

↑   LABORAL KUTXA brings in Hanga, בארכיון האינטרנט, באתר היורוליג
↑  הכדורסלן האנגה חתם בברצלונה, שתעביר תמורתו שני כדורגלנים, באתר וואלה, 1 באוגוסט 2016
↑  ¿Qué dice la prensa hoy? ¿Gecevicius, al CAI?, באתר ה-ACB,‏ 19 באוגוסט 2016
↑  Adam Hanga of Baskonia captures Best Defender Trophy, האתר הרשמי של היורוליג, 9 במאי 2017
↑  Barcelona lands Hanga, last season's Best Defender, באתר היורוליג, 22 באוגוסט 2017
↑  Hanga, nuevo jugador del Real Madrid?, באתר RealMadrid.com,‏ 23 ביולי 2021
אוון קאופמן

| --- | --- |

 לידה:  31 באוקטובר 1984 (בן 39) פלימות', ארצות הברית 
 מידע כללי
 מדינה:  ארצות הברית, גרמניה 
 השכלה:  אוניברסיטת מינסוטה  Robbinsdale Armstrong High School  Carlson School of Management 
 משקל:  76 ק"ג 
 גובה:  1.79 מטרים
 ספורט
 ענף ספורט:  הוקי קרח 
 
אוון קאופמן (באנגלית: Evan Kaufmann; נולד ב-31 באוקטובר 1984, פלימות', מינסוטה, ארצות הברית) הוא שחקן הוקי קרח גרמני ממוצא אמריקאי המשחק כיום בקבוצת DEG Metro Stars מדיסלדורף מליגת ההוקי הגרמנית (Deutsche Eishockey Liga).
קאופמן הוא יהודי יליד פלימות', שבמינסוטה. הוא סיים את לימודיו בתיכון רובינסדייל ארמסטרונג (Robbinsdale Armstrong) בפלימות' ב-2004.
בני משפחתו

סבא רבא וסבתא רבתא של קאופמן נרצחו בשואה סבו, קורט קאופמן ואחותו אילזה, היו ניצולי שואה, קורט נפטר ב-1990 כשלאוון מלאו 5 שנים. הוריו של הסב חיו בעיירה ויטליך שעל נהר המוזל בגרמניה. לאחר פרוץ מלחמת העולם השנייה הם נשלחו לגטו ריגה ומשם למחנה הריכוז סלספילס בלטביה, הם התגלגלו במחנות שונים עד שנשלחו למחנה ההשמדה אושוויץ. על סיפור סבו והישרדותו גילה אוון כשנמצאה קלטת וידאו ובה הסב שוטח לעיני המצלמה את סיפור חייו, התברר כי הוא ואילזה היו הנערים היהודיים היחידים שניצלו מהעיירה ויטליך.
קריירה

אוון קאופמן שיחק בקבוצת ההוקי "Golden Gophers" באוניברסיטת מינסוטה ולמד ראיית חשבון בבית הספר קארלסון לניהול, כשבמקביל שיחק בליגת ההוקי לסטודנטים בארצות הברית.
ב-2008 עבר לגרמניה וקיבל אזרחות גרמנית עקב שורשיו הגרמניים. הוא קיבל הצעה לשחק בקבוצת DEG Metro Stars דיסלדורף הגרמנית ומאז הוא משחק בקבוצה. אוון נחשב לאחד מכוכבי קבוצת DEG Metro Stars והוא מרוויח כ-200,000 אירו לעונה. בפברואר 2012 קיבל הצעה לשחק בנבחרת הלאומית של גרמניה, כשאת הבכורה שלו הוא ערך ב-10 בפברואר 2012 במסגרת גביע בלארוס במינסק ונכלל בסגל הנבחרת לאליפות העולם בהוקי קרח ב-2012 באליפות זו הוא השתתף ב-7 משחקים ונבחרתו סיימה במקום ה-12.
כיוון שקבוצת DEG Metro Stars דיסלדורף נתונה בקשיים כלכליים, אוון הצטרף בעונת 2012/2013 לקבוצת הוקי מנירנברג.
אוון קאופמן סיים את הקריירה בהוקי קרח בשנת 2015 ומאז הוא עובד כיועץ כלכלי.
חייו האישיים

אוון נשוי לדניאל, יהודייה-אמריקאית שמשפחתה היגרה לארצות הברית מישראל.
הערות שוליים

↑  כך על פי מוסף סוף השבוע של ישראל היום, 20 באפריל 2012, גיליון מס' 1317
אדיר במרום

|  מידע כללי |
| --- | --- |
 מאת:  רבי משה חיים לוצאטו (רמח"ל)
 סוגה:  תורת הקבלה
 נושא:  ביאור על אדרא רבא מספר הזוהר
 הוצאה
 מקום הוצאה:  ורשא
 תאריך הופעה ראשונה:  ה'תר"מ
 קישורים חיצוניים
 היברובוקס:  51247
 
אדיר במרום הוא ספר שכתב הרמח"ל (רבי משה חיים לוצאטו) העוסק בביאור אדרא רבא מספר הזוהר.
הוצאה לאור

הספר נכתב על ידי המחבר בשנת ה'תצ"א (לאחר פולמוס רמח"ל שעורר הרב משה חגיז וחתימתו של רמח"ל שלא יכתוב יותר ספרים על פי מגיד). בחודש אייר ה'תצ"א בשהותו במנטובה, הראה את הפירוש לרבי דוד פינצי (רבה של מנטובה) שעתיד להיות חותנו, הוא אהב את הפירוש וביקש מרמח"ל איזה העתק (כלומר, מאמרים אחדים), רמח"ל סבר שמותר לו להביא לו היות שמדובר בפירוש על הזוהר ולא בחיבור ישיר, אבל כדי להוציא עצמו מחשד כתב לרבו רבי ישעיהו באסאן וביקש את הסכמתו, רבי ישעיהו באסאן לא נתן את הסכמתו, אלא ביקש לשלוח לו העתק מהפירוש. רמח"ל לא שלח לו בטוענו כי הפירוש ארוך ואינו להוציאו מידו ואז לא יישאר אצלו אפילו העתק אחר. רבו נימק את טעמו באיסור השבועה שנגזר עליו שלא לפרסם חיבורי קבלה שנגזר בפולמוס רמח"ל.
כאשר עבר הרמח"ל לאמשטרדם נשאר החיבור בפדובה ורמח"ל ביקש שישלחו אליו, ומאז החלו לפוץ ההעתקות ברחבי פולין. המחבר לא הדפיס את הספר מעולם והעתקים מכתב היד של הספר הסתובבו כבר סמוך לפטירתו. הספר נדפס לראשונה אחרי מותו.
ניסיון ראשון להדפסת הספר היה בשנת ה'תרל"ג בפרשבורג, אך למעשה נדפסו בו רק דפים אחדים. בשנת ה'תרמ"ו נדפס בורשא על ידי המדפיס הרב שמואל לוריא, השליש האחרון של הספר חסר בהעתקות שהגיעו לידי המדפיס, עם גילוי כתב היד בשנים המאוחרות נדפס החלק החסר על ידי המהדיר הרב יוסף ספינר בשנת ה'תשמ"ח ונקרא בשם "אדיר במרום ב", בשנת ה'תשנ"ה יצאו שני הספרים במהדורה אחת שלימה על ידי הרב חיים פרידלנדר.
כשהגיע העתק כתב יד להגאון מווילנא לבש לכבודו בגדי יום טוב. הרב אברהם שמחה מסטיסלאוו כתב על הספר: ”דברי קודשו הם כולם גילויים נוראיים מעולם העליון ובפרט ענין יחוד הגן המבואר שם, שאין קץ לנוראות ונפלאות העניין”.
בשנת ה'תשע"ח הוציא לאור הרב מרדכי שריקי מהדורה חדשה ומהודרת של הספר על ידי מכון רמח"ל שבראשותו, למהדורה זו קיבל הסכמות מהרב שלמה משה עמאר, הרב ניסים פרץ והרב משה שפירא. בפתיחה למהדורה זו הוסיף המחבר הקדמה בשם "מבוא שערים".
מהדורה מבוארת של הספר יצאה על ידי הרב מנחם מקובר בשנת ה'תש"פ (2020) בהוצאת דני ספרים.
תוכן הספר

בפתח הספר מופיעה הקדמת המחבר העוסקת במהות ספר הזהר וחסרון הגלות.
הספר עוסק בענייני גאולה ומשיח כפי שנתבארו בתורת הקבלה ובספר הזוהר ועיקרו סביב ביאור האדרא רבא. הספר אינו פירוש מילולי לאדרא, אלא מכיל חידושים בהם משוקעים יסודות מתורת האריז"ל והרמ"ק וחידושיו של רמח"ל בתורת הסוד.
חלקו של הספר עוסק גם בתוכן הקרוב לספרו הקבלי הנוסף של רמח"ל קל"ח פתחי חכמה עולמות האין סוף וההיכלות (על אף שאין קשר ישיר בינם לבין האדרא רבא). אך בתוך הספר ניתן גם למצוא סגנון העוסק בעבודת השם בדומה לסגנונו בספר מסילת ישרים.
הספר עוסק בסודות קבליים רבים, בהם: סוד תיבת נח, סוד הברית הקשת, סוד הנבואה ורוח הקודש, סוד קשרי התפילין, סוד גן עדן, מאמר יחוד הגן ועוד.
כתבי יד

ספריית היברו יוניון קולג' בסינסינטי, סי' 501
אוניברסיטת הווארד 54
כת"י קולומביה
מהדורות הספר

מהדורה ראשונה, ה'תרמ"ו
אדיר במרום ב, ה'תשמ"ח
ירושלים, ה'תש"ן
ירושלים, בההדרת הרב חיים פרידלנדר, ה'תשנ"ה
הוצאת מכון רמח"ל, ירושלים, ה'תשע"ח
אדיר במרום המבואר - הרב מנחם מקובר, הוצאת דני ספרים, ה'תש"פ (2020)
לקריאה נוספת

מאיר בניהו, כתבי הקבלה של רמח"ל, פרק 13.
הערות שוליים

↑  מאיר בניהו, כתבי הקבלה של רמח"ל, פרק שלש עשרה.
↑  ראה פתח דבר למהדורת ירושלים ה'תשנ"ה. פתח דבר למהדורת הרב מקובר (ה'תש"פ).
↑  הגר"י מאלצאן בהקדמה לספר דרך ה', ירושלים, ה'תרע"ד.
אבי סמולארק

אאוזביוש "אֵבִּי" סמולארק (בפולנית: Euzebiusz "Ebi" Smolarek; נולד ב-9 בינואר 1981 בלודז') הוא כדורגלן עבר פולני ששיחק בעמדת הקיצוני והחלוץ החוד. כיום 
מאמן את קבוצת הנוער של פיינורד.
אבי סמולארק הוא בנו של ולודז'ימייש סמולארק, שהיה מהכדורגלנים המובילים בפולין בשנות ה-80 והשתתף בשני מונדיאלים. אביו הלך לעולמו בשנת 2012.
קורות חיים

סמולארק גדל בהולנד, היכן שאביו, ולודז'ימייז', שיחק בליגה ההולנדית הבכירה ואחר כך עבד שם כמאמן. סמולארק התקדם במחלקות הנוער של פיינורד עד שהגיע לקבוצה הבוגרת. בהמשך הקריירה שיחק בבורוסיה דורטמונד ובראסינג סנטנדר. בעת ששיחק בסנטנדר הוא הושאל לעונה אחת לבולטון וונדררס, ובסיום אותה עונה עזב את סנטנדר. בשנת 2009 עבר לשחק בקבוצת קוואלה מיוון. אחרי עונה אחת עבר לקבוצת פולוניה ורשה. בשנת 2011 חתם בקבוצת אל-ח'ור מקטאר ובשנת 2012 עבר לשחק בקבוצת דן האג. בהמשך השנה עבר לקבוצת יאגלוניה ביאליסטוק מפולין ושיחק בקבוצה עד שנת 2013.
ב-29 ביולי 2014 פרש אבי סמולארק ממשחק פעיל ומונה למאמן קבוצת הנוער של פיינורד.
אוניברסיטת וירצבורג

| --- | --- |

המבנה הראשי של האוניברסיטה, נבנה בשנת 1898
המבנה הראשי של האוניברסיטה, נבנה בשנת 1898
 אוניברסיטה ציבורית
 על שם:  Julius Echter von Mespelbrunn 
 מוטו:  Veritati, der Wahrheit verpflichtet 
 תקופת הפעילות:  1402–הווה (כ־622 שנים)
 מייסדים:  Johann I. von Egloffstein 
 בעלי תפקידים
 יו"ר:  Paul Pauli 
 רקטור:  וילהלם רנטגן 
 צוות:  4,118
 סטודנטים
 :  26,725 (2014)
 מיקום
 מדינה:  גרמניה גרמניה
 קואורדינטות:  49°47′17″N 9°56′07″E﻿ / ﻿49.788055555556°N 9.9352777777778°E﻿ / 49.788055555556; 9.9352777777778
 www.uni-wuerzburg.de
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוניברסיטת וירצבורג(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוניברסיטת וירצבורג
 
אוניברסיטת יוליוס מקסימיליאן מווירצבורג (בגרמנית: Julius-Maximilians-Universität Würzburg) היא אוניברסיטה ציבורית העוסקת במחקר ושוכנת בעיר וירצבורג בצפון בוואריה בגרמניה.
פעילות

האוניברסיטה היא אחד המוסדות האוניברסיטאיים הוותיקים ביותר בגרמניה. היא נוסדה ב-1402 ופעלה עד שנת 1415 ואז נסגרה. האוניברסיטה נפתחה מחדש בשנת 1582 ביוזמתו של יוליוס פון מספלברון (Julius Echter von Mespelbrunn). שמה של האוניברסיטה כיום הוא על שמו של יוליוס פון מספלברון ושל יוזף מקסימיליאן (Maximilian Joseph).
האוניברסיטה של וירצבורג היא אחת האוניברסיטאות המובילות בגרמניה והיא חלק מקבוצת אוניברסיטאות גרמניות הנקראת "U15" העוסקות במחקר-אינטנסיבי. האוניברסיטה גם חברה בקבוצת קוימברה המאחדת בתוכה 39 אוניברסיטאות מאירופה. האוניברסיטאות המאוחדות בקבוצה זו הן מהאוניברסיטאות העתיקות באירופה.
באוניברסיטה 10 פקולטות: תאולוגיה קתולית, משפטים, רפואה פקולטה לאמניות I הכוללת: היסטוריה, גאוגרפיה, שפות מודרניות ותרבות. פקולטה לאמניות II הכוללת: פילוסופיה, פסיכולוגיה, סוציולוגיה וחינוך. פקולטה לביולוגיה, פקולטה לכימיה ורוקחות, פקולטה למתמטיקה ומדעי המחשב, פקולטה לאסטרונומיה ופיזיקה ופקולטה לכלכלה.
9 מזוכי פרס נובל קיבלו את הפרס על מחקרם שנעשה במסגרת האוניברסיטה בכימיה, פיזיקה ורפואה.
אברהם חן

| --- | --- |

 לידה:  אוקטובר 1877 חשון ה'תרל"ח צ'רניהיב, האימפריה הרוסית 
 פטירה:  5 באוקטובר 1957 (בגיל 80) י' בתשרי ה'תשי"ח ירושלים 
 מקום קבורה:  בית הקברות סנהדריה 
 תאריך עלייה:  תרצ"ה/ 1935
 מדינה:  ישראל 
 תקופת הפעילות:  ? – 5 באוקטובר 1957 
 
הרב אברהם יהודה חן (חשון ה'תרל"ח; אוקטובר או נובמבר 1877 - י' בתשרי ה'תשי"ח, אוקטובר 1957) היה איש הגות, אנרכו-פציפיסט- פעלתן, עסקן, רב וסופר. גדל כחסיד חב"ד, שימש כרב העיירה נובוזיבקוב, מרבני העיר צופוט, רב בפריז ורב שכונת בית הכרם בירושלים. מנהלו היחיד של המרכז לתרבות דתית בועד הלאומי לפני קום המדינה, ולאחר קום המדינה המנהל הראשון של המחלקה לתרבות תורנית של המשרד לענייני דת ומשרד החינוך. כתב בין היתר את החיבור 'היהדות והדם' שסייע לסנגוריה במשפט בייליס.
קורות חייו > ברית המועצות

נולד בצ'רניגוב שבאוקראינה לרב העיר הרב דוד צבי חן (הרד"ץ), בנו של הרב פרץ חן, בנים למשפחת חן ששורשיה בקטלוניה. ברשימותיו סיפר כי בילדותו ביקר בביתם הרב שלמה הכהן אהרונסון, רב הערים ניז'ין, קייב ותל אביב. הרב שאל את הילד שאלות מהתורה והוא כתבן במחברת "שאלות שנשאלתי מהכהן הגדול", אך המחברת אבדה לו. בצעירותו ביקר בלובביץ' יחד עם אחיו מנחם מנדל והיה לחסידו של רבו של אביו - רבי שלום דובער שניאורסון מלובביץ', ובה'תרע"ד (1914) כששהה בבוברויסק לרגל חתונת אחיו דובער ביקר בחצרו של רבי שמריה נח שניאורסון, האדמו"ר מחב"ד - קאפוסט ונעשה חסיד בחצרו.
התחנך אצל אביו הרד"ץ והוסמך לרבנות על ידי האדמו"ר מהורניסטייפול והרב יחזקאל ליבשיץ, ומאז עסק גם בלימודים כלליים. בהיותו בן כעשרים התכתב בהלכה עם הרב אריה לייב האפט רבה של קונוטופ, וההתכתבות נדפסה בספרו של הרב האפט "דין ודברים".
בה'תרס"ב (1902) נשא את לאה בת משה מינצברג, סוחר עצים עשיר מצ'רקאסי. בתקופה זו כתב חוברת על "צרות ישראל" ובה תיאר את חוויית הנידון למיתה והחוברת אבדה, לימים כתב כי הוא משוכנע שחוברת זו הייתה הטובה מכל אשר כתב בימי חייו. בתחילה ניסה לעסוק במסחר, אך בה'תרס"ט נבחר ברוב קולות לרב העיירה נובוזיבקוב שבפלך צ'רניגוב, בחירתו התפרסמה בעיתון הד הזמן. על רבנותו בעיירה זו, הנהגתו ופסיקותיו כתב ברשימותיו ידידו הרב שלמה יוסף זוין, ששימש גם הוא כרבה של עיירה זו.
בתקופת רבנותו בנובוזיבקוב הוצעה לו משרת רבנות חשובה יותר, אך הוא דחה את ההצעה. באותה תקופה התפרסם כאשר כתב את חיבורו 'היהדות והדם' העוסק במשפט בייליס ומפריך את הטענות נגדו, וחולל רושם רב בציבור, הרב חן פעל וסייע לשחרורו של בייליס ונפגש עם עורך דינו.